
Sarajevo, 20. 6. 2023. godine
PREDSTAVNIČKOM DOMU
PARLAMENTA FEDERACIJE BIH

Komisija za sigurnost Predstavničkog doma Parlamenta Federacije Bosne i Hercegovine (u daljem tekstu: Komisija) održala je 3. sjednicu u utorak 20. 6. 2023.  godine. Sjednici Komisije prisustvovao je dovoljan broj članova Komisije, tako da su ispunjeni uslovi za punovažan rad u pogledu kvoruma i odlučivanja. 

Prema jednoglasno utvrđenom dnevnom redu Komisija je razmatrala:

1. Usvajanje Zapisnika sa 2. sjednice Komisije,
2. Informacija o stanju sigurnosti - kriminaliteta na području Federacije BiH za period januar-decembar 2022. godine,
3. Tekuća pitanja.

Na osnovu člana 44. stav 2., a u vezi sa članom 61. Poslovnika Predstavničkog doma Parlamenta Federacije BiH, Komisija podnosi sljedeći:
I Z V J E Š T A J

Ad-1 Usvajanje Zapisnika sa 2. sjednice Komisije

Zapisnik sa 2. sjednice Komisije je jednoglasno usvojen.

Ad-2 
      Informacija o stanju sigurnosti - kriminaliteta na području Federacije BiH za
      period januar-decembar 2022. godine

Komisija za sigurnost nakon usmenog izlaganja Informacije o stanju sigurnosti - kriminaliteta na području Federacije BiH za period januar - decembar 2022. godine, koje je održao federalni ministar unutrašnjih poslova Ramo Isak, te obavljene rasprave svih prisutnih članova Komisije, članovi Komisije za sigurnost primili su Informaciju k znanju.

Komisija za sigurnost jednoglasno je usvojila sljedeće:

 ZAKLJUČKE

1. Komisija za sigurnost inicira da, s članovima Komisije za sigurnost Doma naroda Parlamenta Federacije BiH, dogovori zajedničku sjednicu s članovima Odbora sa sigurnost Narodne skupštine Republike Srpske.
2. Komisija za sigurnost će inicirati zajedničku radnu sjednicu sa federalnim ministrom unutrašnjih poslova i njegovim saradnicima nakon isteka stotinu dana rada Vlade Federacije BiH.

Komisija za sigurnost smatra potrebnim značajno povećanje dodatnih  sredstava  za  odgovarajuće opremanje Federalne uprave policije, te stoga predlaže Predstavničkom domu Parlamenta FBiH da usvoji sljedeći:

ZAKLJUČAK

Predstavnički dom Parlamenta Federacije Bosne i Hercegovine obavezuje Vladu Federacije BiH da osigura dostatna sredstva za odgovarajuće opremanje Federalne uprave policije.


Ad-3 Tekuća pitanja

Predsjednik Komisije upoznao je članove Komisije o pozivu za saradnju,koji je uputio  Međunarodni republikanski institut – IRI o temi desničarkog ekstremizma u BiH. 
Nakon sveobuhvatne rasprave svi prisutni članovi Komisije su predložili, da predstavnici Međunarodnog republikanskog instituta – IRI upute zvanični dopis s materijalima  o  navedenoj temi, nakon čega će se izjasniti na sljedećoj sjednici Komisije.


U skladu sa članom 53. Poslovnika Predstavničkog doma za izvjestitelja je određen Dragan Mioković, predsjednik Komisije.

